CELEX: 32018D0170
Language: hr
Date: 2018-02-02 00:00:00
Title: Provedbena odluka Komisije (EU) 2018/170 оd 2. veljače 2018. o ujednačenim detaljnim specifikacijama za prikupljanje i analizu podataka u cilju praćenja i ocjenjivanja funkcioniranja mreže EURES (Tekst značajan za EGP. )

3.2.2018   
            
            
               HR
            
            
               Službeni list Europske unije
            
            
               L 31/104
            
         PROVEDBENA ODLUKA KOMISIJE (EU) 2018/170
   оd 2. veljače 2018.
   o ujednačenim detaljnim specifikacijama za prikupljanje i analizu podataka u cilju praćenja i ocjenjivanja funkcioniranja mreže EURES
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/589 Europskog parlamenta i Vijeća od 13. travnja 2016. o Europskoj mreži službi za zapošljavanje (EURES), pristupu radnika uslugama mobilnosti i daljnjoj integraciji tržišta rada i izmjeni uredaba (EU) br. 492/2011 i (EU) br. 1296/2013 (1), posebno njezin članak 32. stavak 3.,
   budući da:
   
               (1)
            
            
               Člankom 32. stavkom 1. Uredbe (EU) 2016/589 države članice obvezuju se da će utvrditi postupke za prikupljanje podataka o aktivnostima EURES-a na nacionalnoj razini.
            
         
               (2)
            
            
               Kako bi se uspješnost i aktivnosti mreže EURES izmjerili na točan i ujednačen način, potrebno je utvrditi zajednički konceptualni i proceduralni okvir te definirati pokazatelje i najmanju količinu podataka koji će se prikupljati.
            
         
               (3)
            
            
               Tim bi se konceptualnim i proceduralnim okvirom trebalo pridonijeti ocjenjivanju ostvarenog napretka s obzirom na ciljeve mreže EURES utvrđene Uredbom (EU) 2016/589.
            
         
               (4)
            
            
               Kako bi se uspješnost mreže EURES mogla mjeriti na sveobuhvatan način i kako bi se omogućila optimalna procjena njezina funkcioniranja, osim triju dimenzija koje se odnose na usluge podrške pojedinačnim radnicima i poslodavcima navedene u članku 32. stavku 1. Uredbe (EU) 2016/589, odnosno informacije i smjernice, uspješnost zapošljavanja i zadovoljstvo korisnika, u okvir bi trebale biti uključene dvije dodatne dimenzije. Te dvije dodatne dimenzije djelovanja EURES-a jesu pružanje horizontalne podrške, kao što je osposobljavanje, te aktivnosti komunikacije, suradnje i širenja kao što su događanja u cilju zapošljavanja i rad na osiguravanju transparentnosti informacija o tržištu rada. Uključivanjem tih dviju dodatnih dimenzija u sustav za mjerenje uspješnosti EURES-a omogućuje se ispunjavanje različitih zahtjeva u pogledu informiranja iz Uredbe (EU) 2016/589, a sustav za mjerenje uspješnosti EURES-a postaje kompatibilan s ostalim mehanizmima za izvješćivanje navedenima u toj uredbi. Stoga povećavanje moguće koristi za mrežu EURES može pridonijeti i smanjenju tereta izvješćivanja za države članice.
            
         
               (5)
            
            
               Kako bi se olakšali prikupljanje i analiza podataka te kako bi se izbjeglo udvostručavanje posla, okvir bi se trebao temeljiti na postojećoj praksi u državama članicama, osobito na praksi u javnim službama za zapošljavanje.
            
         
               (6)
            
            
               Okvir mora biti dovoljno fleksibilan da omogući upotrebu alternativnih izvora ili metoda prikupljanja podataka u slučajevima kad se neposredni rezultati određenih aktivnosti poput ishoda zapošljavanja i posredovanja pri zapošljavanju ne mogu izmjeriti lako i na izravan način.
            
         
               (7)
            
            
               Trebaju se iskoristiti sve moguće sinergije s rješenjima i postupcima za godišnje planiranje, praćenje i ocjenjivanje aktivnosti mreže EURES u skladu s člankom 31. Uredbe (EU) 2016/589, osobito kako bi se analiza mjerenja uspješnosti mogla uzeti u obzir za naknadne nacionalne programe rada.
            
         
               (8)
            
            
               Taj bi okvir trebao omogućiti uspješno upravljanje aktivnostima EURES-a na nacionalnoj razini i na razini Unije te olakšati procjenu jesu li potrebne strateške ili operativne promjene. Okvirom bi se trebao podupirati razvoj kulture mjerenja uspješnosti u mreži EURES čije su ključne sastavnice usmjerenost na rezultate, troškovna učinkovitost i odgovornost za rashode.
            
         
               (9)
            
            
               Okvir bi trebao služiti kao instrument za prikupljanje usporedivih kvantitativnih i kvalitativnih podataka za mjerenje obuhvaćenih aktivnosti EURES-a, ali sva analiza i sve tumačenje moraju se provesti s oprezom, uzimajući u obzir kontekstualne čimbenike na nacionalnoj razini, kao što su stanje na tržištu rada, organizacijske strukture i opći pristup mobilnosti. Zbog toga bi države članice trebale biti odgovorne za analizu na vlastitim nacionalnim razinama.
            
         
               (10)
            
            
               Mjere predviđene u ovoj Odluci u skladu su s mišljenjem Odbora EURES-a,
            
         DONIJELA JE OVU ODLUKU:
   Članak 1.
   Predmet, područje primjene i definicije
   1.   Ovom odlukom utvrđuju se ujednačene detaljne specifikacije za prikupljanje i analizu podataka u cilju praćenja i ocjenjivanja funkcioniranja mreže EURES – sustav za mjerenje uspješnosti EURES-a – određivanjem dimenzija uspješnosti koje se mjere, pokazatelja uspješnosti, mogućih izvora podataka i postupaka za prikupljanje i analizu podataka.
   2.   Sustav za mjerenje uspješnosti EURES-a među ostalim upotrebljava se za:
   
               (a)
            
            
               prikupljanje, razmjenu i zajedničku analizu informacija navedenih u članku 30. Uredbe (EU) 2016/589,
            
         
               (b)
            
            
               promišljanje o dodjeljivanju sredstava i o prioritetima pri izradi programa aktivnosti EURES-a navedenih u članku 31. Uredbe (EU) 2016/589,
            
         
               (c)
            
            
               promišljanje o poslovnim modelima i organizaciji mreže EURES i ostalim temeljnim ulaznim podacima za izvješća o aktivnostima upućena institucijama Unije i za izvješće o ex post evaluaciji iz članka 33. odnosno članka 35. Uredbe (EU) 2016/589;
            
         3.   Za potrebe ove Odluke primjenjuju se sljedeće definicije:
   
               (a)
            
            
               „dimenzije uspješnosti” znači da se pokazateljima mjere sljedeća područja aktivnosti EURES-a:
               
                           (1)
                        
                        
                           informacije i smjernice;
                        
                     
                           (2)
                        
                        
                           uspješnost zapošljavanja;
                        
                     
                           (3)
                        
                        
                           zadovoljstvo korisnika;
                        
                     
                           (4)
                        
                        
                           komunikacija, suradnja i širenje te
                        
                     
                           (5)
                        
                        
                           horizontalna podrška;
                        
                     
         
               (b)
            
            
               „pokazatelji uspješnosti” označava sljedeće pokazatelje koji su izravno povezani s aktivnostima EURES-a i sa suradnjom unutar mreže:
               
                           (1)
                        
                        
                           „ključni pokazatelji”, koji se odnose na aktivnosti EURES-a koje su provele pojedine države članice, a koje su povezane s uslugama podrške radnicima i poslodavcima u skladu s člankom 32. stavkom 1. Uredbe (EU) 2016/589;
                        
                     
                           (2)
                        
                        
                           „pokazatelji mreže”, koji se odnose na sveukupno djelovanje mreže EURES, uključujući podatke koje je potrebno prikupiti prema ostalim odredbama Uredbe (EU) 2016/589 i podatke koje je prikupio Europski koordinacijski ured;
                        
                     
         
               (c)
            
            
               „kontekstualni pokazatelji”, što označava pokazatelje koji se odnose na tržište rada, politike zapošljavanja i organizacijske strukture EURES-a te mogu biti izvedeni i iz izvora koji nisu pod nadzorom EURES-a;
            
         
               (d)
            
            
               „kontakt”, što označava svaku pojedinačnu interakciju između osoblja članova i partnera EURES-a i korisnika (radnika ili poslodavca) s dimenzijom mobilnosti radne snage unutar EU-a;
            
         
               (e)
            
            
               „događanje”, što označava svaku planiranu prigodu koju organizira član ili partner EURES-a ili na kojoj sudjeluje, čija je svrha pružiti informacije o mobilnosti radne snage unutar EU-a ili olakšati zapošljavanje i posredovanje pri zapošljavanju, a uključuje sajmove poslova, konferencije ili informativna događanja;
            
         
               (f)
            
            
               „raspored na radno mjesto”, što predstavlja rezultat procesa popunjavanja slobodnog radnog mjesta, kako je utvrđeno člankom 3. stavkom 3. Uredbe (EU) 2016/589, uključujući mogućnosti za naukovanja i pripravništva;
            
         
               (g)
            
            
               „molba za posao” znači dokument ili skup dokumenata koje podnositelj prijave dostavlja poslodavcu ili službi za zapošljavanje u okviru postupka informiranja poslodavca o svojoj raspoloživosti i želji da bude zaposlen na određeno radno mjesto ili položaj.
            
         Članak 2.
   Opća načela
   1.   Svaka država članica određuje mehanizam za prikupljanje podataka utvrđenih u ovoj odluci od pojedinačnih članova i partnera EURES-a i iz svakog drugog izvora koji može pružiti potrebne podatke.
   2.   Prikupljeni i provjereni podaci šalju se Europskom koordinacijskom uredu uz upotrebu zajedničkog obrasca i u skladu s postupcima utvrđenima člankom 7.
   3.   Države članice prema potrebi osiguravaju da se u slučajevima kad podaci nisu odmah dostupni upotrebljavaju alternativni izvori ili alternativne metode prikupljanja podataka te da se oni ispravno opišu.
   4.   Države članice obvezne su što je više moguće surađivati međusobno i s Komisijom kako bi se osigurala najveća moguća kvaliteta ulaznih podataka te osobito pri predstavljanju i analizi podataka moraju naznačiti svako utvrđeno dvostruko brojanje.
   5.   Nakon prikupljanja podataka u okviru sustava za mjerenje uspješnosti EURES-a slijedi godišnja podatkovna analiza rezultata na nacionalnoj razini, što je blisko povezano s godišnjim programskim ciklusom aktivnosti EURES-a na nacionalnoj razini, kako je predviđeno u članku 31. Uredbe (EU) 2016/589. Sustav za mjerenje uspješnosti EURES-a upotrebljava se za utvrđivanje rezultata aktivnosti koje su planirane i provedene u prethodnoj kalendarskoj godini, a koji se analiziraju i upotrebljavaju za razvoj novih nacionalnih programa rada za narednu kalendarsku godinu.
   6.   Analizom podataka iz stavka 5. pruža se podrška predstavljanju prikupljenih podataka na način da se opisuju uvjeti pod kojima su rezultati ostvareni, sva postojeća ograničenja metodologije prikupljanja podataka i sva ograničenja u pogledu mogućnosti da se podacima mjere stvarne ostvarene aktivnosti. Svaka država članica odgovorna je za analizu vlastitih podataka te osigurava razumljivost i predstavljanje podataka u odgovarajućem domaćem kontekstu.
   7.   Analizom podataka iz stavka 5. pridonosi se boljem razumijevanju podataka i rezultata dobivenih u posebnom domaćem kontekstu. Štoviše, analizom podataka pridonosi se utvrđivanju prednosti i nedostataka aktivnosti EURES-a u predmetnoj državi članici tijekom vremena te se time podupiru praćenje, ocjenjivanje i prema potrebi odlučivanje o strateškim i operativnim promjenama na nacionalnoj razini.
   8.   Komisija podržava proces analize pojedinačnih država članica prikupljanjem nacionalnih podataka, objavljivanjem ukupnih zbrojeva za EU, razmjenom podataka unutar mreže EURES, širenjem podataka u skladu s člankom 8. i isticanjem sinergija i zajedničkih pitanja.
   Članak 3.
   Uloge i odgovornosti nacionalnih koordinacijskih ureda
   Nacionalni koordinacijski uredi odgovorni su u svojim državama članicama za sljedeće:
   
               (a)
            
            
               prikupljanje podataka od članova i partnera EURES-a te iz ostalih izvora prema potrebi;
            
         
               (b)
            
            
               osiguravanje da podaci prikupljeni od članova i partnera EURES-a budu ujednačeni i da ispunjavaju standarde kvalitete o kojima su se dogovorili nacionalni koordinacijski ured i predmetni članovi i partneri EURES-a;
            
         
               (c)
            
            
               dostavljanje tako prikupljenih i provjerenih podataka Europskom koordinacijskom uredu u skladu s člankom 7. uz korištenje pokazatelja navedenih u članku 9.;
            
         
               (d)
            
            
               provođenje analize pokazatelja na nacionalnoj razini;
            
         
               (e)
            
            
               poduzimanje svih potrebnih i odgovarajućih mjera na temelju rezultata te analize.
            
         Članak 4.
   Uloge i odgovornosti Europskog koordinacijskog ureda
   1.   Europski koordinacijski ured odgovoran je za pružanje podrške pri prikupljanju i analizi pokazatelja podataka, osobito:
   
               (a)
            
            
               stvaranjem i održavanjem posebnog odjeljka na EURES-ovu portalu Extranet kako bi se nacionalnim koordinacijskim uredima stavilo na raspolaganje sljedeće:
               
                           i.
                        
                        
                           elektronička inačica popisa pokazatelja i mogućih izvora podataka navedenih u članku 9.;
                        
                     
                           ii.
                        
                        
                           obrazac za dostavu podataka navedenih u članku 2. stavku 2. i sve informacije povezane s tim kako ga popuniti i predati;
                        
                     
                           iii.
                        
                        
                           alati, dokumentacija i smjernice potrebne za razmjenu i analizu podataka;
                        
                     
         
               (b)
            
            
               potporom u ujednačavanju načina na koji države članice primjenjuju članke 31. i 32. Uredbe (EU) 2016/589;
            
         
               (c)
            
            
               olakšavanjem razmjene najboljih praksi;
            
         
               (d)
            
            
               utvrđivanjem sinergija i područja zajedničkog djelovanja;
            
         
               (e)
            
            
               prikupljanjem nacionalnih podataka kako bi se došlo do zbirnih podataka za EU;
            
         
               (f)
            
            
               objavljivanjem pokazatelja i informacija o tokovima i oblicima mobilnosti radne snage na europskoj razini u skladu s člankom 29. Uredbe (EU) 2016/589.
            
         2.   Europski koordinacijski ured razmjenjuje rezultate sustava za mjerenje uspješnosti EURES-a unutar mreže EURES i dijeli ih u skladu s člankom 8.
   Članak 5.
   Uloge i odgovornosti članova i partnera EURES-a
   Članovi i partneri EURES-a pridonose sustavu za mjerenje uspješnosti EURES-a dostavljanjem provjerenih podataka o svojim aktivnostima u okviru relevantnih dimenzija uspješnosti uz navođenje pokazatelja i u vremenskim razmacima koje zahtijeva nadležni nacionalni koordinacijski ured.
   Članak 6.
   Uloge i odgovornosti Koordinacijske skupine
   1.   Koordinacijska skupina pozorno prati primjenu članka 32. Uredbe (EU) 2016/589 i služi kao forum za razmjenu stajališta i najboljih praksi u cilju poboljšanja funkcioniranja EURES-ova sustava za mjerenje uspješnosti.
   2.   Koordinacijska skupina jednom godišnje provodi reviziju primjene ove Odluke. Koordinacijska skupina tom revizijom pridonosi izvješću o radu i izvješću o ex post evaluaciji koje Komisija izrađuje u skladu s člancima 33. i 35. Uredbe (EU) 2016/589.
   3.   O svim izmjenama popisa, obrazaca, alata, dokumentacije i smjernica navedenih u članku 4. stavku 1. točki (a) treba se prije njihove primjene dogovoriti s Koordinacijskom skupinom.
   4.   Koordinacijska skupina odlučuje na koji će se način provoditi širenje rezultata sustava za mjerenje uspješnosti EURES-a.
   Članak 7.
   Procesi
   1.   Ako u popisu pokazatelja iz članka 9. nije navedeno drukčije, nacionalni koordinacijski uredi podatke prikupljene u skladu s ovom Odlukom dostavljaju Europskom koordinacijskom uredu dvaput godišnje. Podaci za razdoblje od siječnja do lipnja dostavljaju se u kolovozu, a za razdoblje od srpnja do prosinca u veljači naredne kalendarske godine.
   2.   Analiza podataka provodi se svake godine tijekom prva tri mjeseca godine koja slijedi godini za koju su prikupljeni podaci. Rezultati analize predstavljaju se u vezi s izvješćivanjem o provedbi aktivnosti utvrđenih u nacionalnom programu rada navedenom u članku 3. Provedbene odluke Komisije (EU) 2017/1256 (2).
   Članak 8.
   Razmjena i širenje informacija
   1.   Prikupljeni podaci i njihova analiza dostupni su nacionalnim koordinacijskim uredima te članovima i partnerima EURES-a u posebnom odjeljku na EURES-ovu portalu Extranet.
   2.   Europski koordinacijski ured upotrebljava odgovarajuće podatke iz sustava za mjerenje uspješnosti EURES-a kao EURES-ov doprinos izvješćima Komisije o funkcioniranju jedinstvenog tržišta.
   3.   Daljnje širenje informacija odvija se u skladu s pristupom koji je utvrdila Koordinacijska skupina.
   Članak 9.
   Popis pokazatelja
   Nacionalni koordinacijski uredi prikupljaju, analiziraju i dostavljaju podatke Europskom koordinacijskom uredu na temelju popisa pokazatelja i mogućih izvora podataka navedenih u Prilogu.
   Članak 10.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   Obveza dostavljanja podataka u skladu s ovom Odlukom primjenjuje se od referentne godine 2018.
   
      Sastavljeno u Bruxellesu 2. veljače 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 107, 22.4.2016., str. 1.
   
   
      (2)  Provedbena odluka Komisije (EU) 2017/1256 оd 11. srpnja 2017. o predlošcima i postupcima za razmjenu informacija o nacionalnim programima rada mreže EURES na razini Unije (SL L 179, 12.7.2017., str. 24).
   
      PRILOG
      
         POPIS POKAZATELJA KOJI SE UPOTREBLJAVAJU ZA DOSTAVLJANJE PODATAKA EURES-OVU SUSTAVU ZA MJERENJE USPJEŠNOSTI
      
      Elektronička inačica ovog popisa i sve naknadno izmijenjene pročišćene verzije bit će dostupne nacionalnim koordinacijskim uredima na EURES-ovu portalu Extranet.
      I.   Ključni pokazatelji
      
      1.   Zaprimljene i obrađene prijave za posao
      
      
                  —
               
               
                  
                     Mjerenje: broj prijava za posao koje su podnijeli radnici iz pojedine zemlje i iz ostalih zemalja, po mogućnosti razvrstane prema spolu.
                  Tim pokazateljem mjeri se broj prijava za posao koje je zaprimilo i obradilo osoblje članova i partnera EURES-a u cilju podrške usklađivanju ponude i potražnje i posredovanju pri zapošljavanju pojedinačnog radnika unutar EU-a.
               
            
                  —
               
               
                  
                     Mogući izvori podataka: članovi i partneri EURES-a, ankete, ostali administrativni podaci o operacijama; ostali administrativni ili statistički podaci.
               
            
                  —
               
               
                  
                     Dimenzija uspješnosti: uspješnost zapošljavanja.
               
            
                  —
               
               
                  
                     Razdoblje prikupljanja podataka: dvaput godišnje.
               
            2.   Zaprimljene i obrađene obavijesti o slobodnim radnim mjestima
      
      
                  —
               
               
                  
                     Mjerenje: broj slobodnih radnih mjesta koja su objavili poslodavci iz pojedine zemlje i iz ostalih zemalja.
                  Tim pokazateljem mjeri se broj slobodnih radnih mjesta koja je zaprimilo i obradilo osoblje članova i partnera EURES-a u cilju podrške procesu usklađivanja ponude i potražnje i zapošljavanja kod pojedinačnog poslodavca unutar EU-a.
               
            
                  —
               
               
                  
                     Mogući izvori podataka: članovi i partneri EURES-a, ankete, ostali administrativni podaci o operacijama; ostali administrativni ili statistički podaci.
               
            
                  —
               
               
                  
                     Dimenzija uspješnosti: uspješnost zapošljavanja.
               
            
                  —
               
               
                  
                     Razdoblje prikupljanja podataka: dvaput godišnje.
               
            3.   Raspored na radno mjesto kao rezultat aktivnosti zapošljavanja i posredovanja pri zapošljavanju
      
      
                  —
               
               
                  
                     Mjerenje: broj tražitelja posla iz predmetne zemlje koji su našli posao u inozemstvu i tražitelja posla iz inozemstva koji su našli posao u predmetnoj zemlji, po mogućnosti razvrstanih prema spolu.
                  Tim pokazateljem mjere se rezultati ostvareni aktivnostima zapošljavanja i posredovanja pri zapošljavanju koje su provedene u mreži EURES na temelju broja raspoređivanja na radno mjesto ostvarenih kao rezultat usluga podrške koje je pružilo osoblje članova i partnera EURES-a.
                  Taj se pokazatelj mora analizirati u bliskoj vezi s osnovnim izlaznim pokazateljima 1. i 2. koji se odnose na broj zaprimljenih i obrađenih obavijesti o slobodnim radnim mjestima odnosno broj prijava za posao.
                  Kako bi se spriječilo moguće dvostruko brojanje u različitim izvorima, broj raspoređivanja na radno mjesto ostvarenih ciljanim transnacionalnim projektima zapošljavanja treba se dostaviti odvojeno.
               
            
                  —
               
               
                  
                     Mogući izvori podataka: članovi i partneri EURES-a, ankete, ostali administrativni podaci o operacijama; ostali administrativni ili statistički podaci.
               
            
                  —
               
               
                  
                     Dimenzija uspješnosti: uspješnost zapošljavanja.
               
            
                  —
               
               
                  
                     Razdoblje prikupljanja podataka: dvaput godišnje.
               
            4.   Informacije i smjernice dane radnicima i poslodavcima
      
      
                  —
               
               
                  
                     Mjerenje:
                  
                  
                              (a)
                           
                           
                              broj pojedinačnih kontakata s radnicima;
                           
                        
                              (b)
                           
                           
                              broj pojedinačnih kontakata s poslodavcima.
                           
                        Tim se pokazateljima mjere količina i priroda interakcije s korisnicima, odnosno intenzivnost odnosa između osoblja članova i partnera EURES-a s jedne strane i radnika i poslodavaca s druge.
                  Za radnike i za poslodavce broj pojedinačnih kontakata trebao bi se razvrstati prema podrijetlu i temi o kojoj se razgovaralo: „opće informacije o EURES-u”, „zapošljavanje/posredovanje pri zapošljavanju”, „uvjeti života i rada/socijalno osiguranje/obrazovanje i osposobljavanje” ili „prekogranične aktivnosti”.
               
            
                  —
               
               
                  
                     Mogući izvori podataka: članovi i partneri EURES-a, ankete, ostali administrativni podaci o operacijama; ostali administrativni ili statistički podaci.
               
            
                  —
               
               
                  
                     Dimenzija uspješnosti: informacije i smjernice.
               
            
                  —
               
               
                  
                     Razdoblje prikupljanja podataka: dvaput godišnje.
               
            5.   Zadovoljstvo korisnika relevantno za usluge podrške i u vezi s tim uslugama
      
      
                  —
               
               
                  
                     Mjerenje: tim se pokazateljem mjere stope zadovoljstva korisnika u odnosu na informacije i smjernice te usluge za zapošljavanje i traženje poslova koje članovi i partneri EURES-a nude radnicima i poslodavcima.
               
            
                  —
               
               
                  
                     Mogući izvori podataka: članovi i partneri EURES-a, ostali administrativni podaci o operacijama, ankete nacionalnih koordinacijskih ureda ili članova i partnera EURES-a.
               
            
                  —
               
               
                  
                     Dimenzija uspješnosti: zadovoljstvo korisnika.
               
            
                  —
               
               
                  
                     Razdoblje prikupljanja podataka: jedanput godišnje.
               
            II.   Pokazatelji mreže
      
      1.   Aktivnosti osposobljavanja u cilju pomoći osoblju koje djeluje u organizacijama koje sudjeluju u mreži EURES
      
      
                  —
               
               
                  
                     Mjerenje:
                  
                  
                              (a)
                           
                           
                              broj osoba koje su prošle EURES-ovo prethodno osposobljavanje na nacionalnoj razini;
                           
                        
                              (b)
                           
                           
                              broj osoba koje su prošle EURES-ovo osposobljavanje na europskoj razini.
                           
                        Tim se pokazateljima mjeri učenje u cijeloj mreži EURES i rad na osiguravanju potrebne kvalitete osoblja. Prethodno osposobljavanje obuhvaća sve aktivnosti kojima se osoblje članova i partnera EURES-a priprema za pružanje usluga podrške (u skladu s člankom 9. stavkom 3. Uredbe (EU) 2016/589), dok se osposobljavanje na europskoj razini odnosi na razdoblja osposobljavanja i EURES-ova događanja koja koordinira Europski koordinacijski ured (u skladu s člankom 8. stavkom 1. Uredbe (EU) 2016/589).
               
            
                  —
               
               
                  
                     Mogući izvori podataka: nacionalni koordinacijski uredi za prethodna osposobljavanja, Europski koordinacijski ured za osposobljavanje na europskoj razini.
               
            
                  —
               
               
                  
                     Dimenzija uspješnosti: horizontalna podrška.
               
            
                  —
               
               
                  
                     Razdoblje prikupljanja podataka: dvaput godišnje.
               
            2.   Zadovoljstvo korisnika internetskom službom za pomoć korisnicima portala EURES
      
      
                  —
               
               
                  
                     Mjerenje: tim pokazateljem mjeri se zadovoljstvo korisnika kada je riječ o zahtjevima koje je obradila služba za pomoć, a koji se odnose na tehničko funkcioniranje portala EURES i na opće razumijevanje mreže i portala EURES. Korisnici portala EURES jesu radnici, poslodavci, nacionalni koordinacijski uredi, članovi i partneri EURES-a.
               
            
                  —
               
               
                  
                     Indikativni izvor glavnih podataka: Europski koordinacijski ured.
               
            
                  —
               
               
                  
                     Dimenzija uspješnosti: horizontalna podrška/zadovoljstvo korisnika.
               
            
                  —
               
               
                  
                     Razdoblje prikupljanja podataka: jedanput godišnje.
               
            3.   Uspješnost na društvenim mrežama
      
      
                  —
               
               
                  
                     Mjerenje: broj objava, broj poklonika/pratitelja, doseg/broj prikaza i uključenost po društvenoj mreži.
                  Tim se pokazateljima mjeri prisutnost mreže EURES na društvenim mrežama i uspješnost različitih kanala na društvenim mrežama.
               
            
                  —
               
               
                  
                     Mogući izvori podataka: članovi i partneri EURES-a, Europski koordinacijski ured.
               
            
                  —
               
               
                  
                     Dimenzija uspješnosti: komunikacija, suradnja i širenje.
               
            
                  —
               
               
                  
                     Razdoblje prikupljanja podataka: dvaput godišnje.
               
            4.   Slobodna radna mjesta koja su na raspolaganju, koja su javno dostupna i koja su članovi i partneri EURES-a objavili na portalu EURES
      
      
                  —
               
               
                  
                     Mjerenje:
                  
                  
                              (a)
                           
                           
                              ukupan broj slobodnih radnih mjesta kojima raspolažu članovi i partneri EURES-a;
                           
                        
                              (b)
                           
                           
                              ukupan broj slobodnih radnih mjesta koja su javno oglasili članovi i partneri EURES-a;
                           
                        
                              (c)
                           
                           
                              broj slobodnih radnih mjesta objavljenih na portalu EURES preko jedinstvenog koordiniranog kanala.
                           
                        Tim pokazateljima mjeri se broj slobodnih radnih mjesta koja su objavili članovi EURES-a i, ako je relevantno, partneri EURES-a na portalu EURES u usporedbi s brojem javno oglašenih slobodnih radnih mjesta i s brojem slobodnih radnih mjesta kojima raspolažu te organizacije. U načelu bi sva javno dostupna slobodna radna mjesta trebala biti objavljena na portalu EURES. Moguća su neka izuzeća prema članku 17. Uredbe (EU) 2016/589.
               
            
                  —
               
               
                  
                     Mogući izvori podataka: članovi i partneri EURES-a, Europski koordinacijski ured, ostali administrativni ili statistički podaci.
               
            
                  —
               
               
                  
                     Dimenzija uspješnosti: komunikacija, suradnja i širenje/uspješnost zapošljavanja.
               
            
                  —
               
               
                  
                     Razdoblje prikupljanja podataka: jednom godišnje.
               
            5.   Tržišni udio članova EURES-a i, ako je relevantno, partnera EURES-a na tržištu slobodnih radnih mjesta na nacionalnoj razini
      
      
                  —
               
               
                  
                     Mjerenje:
                  
                  
                              (a)
                           
                           
                              broj slobodnih radnih mjesta objavljenih na portalu EURES preko jedinstvenog koordiniranog kanala;
                           
                        
                              (b)
                           
                           
                              ukupan broj slobodnih radnih mjesta na razini države članice.
                           
                        Tim se pokazateljima uspoređuje broj slobodnih radnih mjesta objavljenih na portalu EURES s ukupnim brojem slobodnih radnih mjesta javno dostupnih u toj državi. Tom usporedbom prikazuje se koliki dio cijelog tržišta rada pokriva EURES i do kojeg stupnja EURES omogućuje transparentnost na tržištu rada.
                  Ti su pokazatelji odraz odredbi članka 9. stavka 2. točke (c) Uredbe (EU) 2016/589.
               
            
                  —
               
               
                  
                     Mogući izvori podataka: članovi i partneri EURES-a, Eurostat, Europski koordinacijski ured, ostali administrativni ili statistički podaci.
               
            
                  —
               
               
                  
                     Dimenzija uspješnosti: komunikacija, suradnja i širenje/uspješnost zapošljavanja.
               
            
                  —
               
               
                  
                     Razdoblje prikupljanja podataka: jedanput godišnje.
               
            6.   Posjećena događanja i pojedinci s kojima se na događanjima stupilo u kontakt
      
      
                  —
               
               
                  
                     Mjerenje: tim pokazateljima pružaju se informacije o broju događanja u cilju zapošljavanja ili informiranja koje su posjetili članovi i partneri EURES-a te o broju pojedinaca s kojima se na tim događanjima stupilo u kontakt.
               
            
                  —
               
               
                  
                     Mogući izvori podataka: članovi i partneri EURES-a, ostali administrativni podaci o operacijama.
               
            
                  —
               
               
                  
                     Dimenzija uspješnosti: komunikacija, suradnja i širenje.
               
            
                  —
               
               
                  
                     Razdoblje prikupljanja podataka: dvaput godišnje.
               
            7.   Stupanj interakcije s drugim zemljama u cijeloj mreži
      
      
                  —
               
               
                  
                     Mjerenje:
                  
                  
                              (a)
                           
                           
                              broj zemalja s kojima su članovi i partneri EURES-a surađivali u cilju EURES-ovih aktivnosti zapošljavanja;
                           
                        
                              (b)
                           
                           
                              broj provedenih projekata suradnje u cilju zapošljavanja.
                           
                        Tim pokazateljima mjeri se stupanj interakcije mreže u cijelom EURES-u prikupljanjem informacija o pojavnosti transnacionalne suradnje među članovima i partnerima EURES-a (broj projekata u cilju zapošljavanja s organizacijama u drugim zemljama).
               
            
                  —
               
               
                  
                     Mogući izvori podataka: članovi i partneri EURES-a, programski ciklus, prekogranična partnerstva i korisnici ciljanih projekata programa mobilnosti.
               
            
                  —
               
               
                  
                     Dimenzija uspješnosti: komunikacija, suradnja i širenje.
               
            
                  —
               
               
                  
                     Razdoblje prikupljanja podataka: dvaput godišnje.
               
            8.   Pojedinačni posjetitelji portala EURES
      
      
                  —
               
               
                  
                     Mjerenje: ovim se pokazateljem mjeri broj pojedinačnih posjetitelja portala EURES te se pokazuje prikladnost internetskih alata za podršku koji su dostupni na portalu EURES.
               
            
                  —
               
               
                  
                     Indikativni izvor glavnih podataka: Europski koordinacijski ured.
               
            
                  —
               
               
                  
                     Dimenzija uspješnosti: komunikacija, suradnja i širenje.
               
            
                  —
               
               
                  
                     Razdoblje prikupljanja podataka: dvaput godišnje.
               
            9.   Profili tražitelja posla registriranih na portalu EURES
      
      
                  —
               
               
                  
                     Mjerenje:
                  
                  
                              (a)
                           
                           
                              broj profila tražitelja posla registriranih na portalu EURES preko samoposlužnih alata;
                           
                        
                              (b)
                           
                           
                              broj profila tražitelja posla prenesenih na portal EURES jedinstvenim koordiniranim kanalom.
                           
                        Tim pokazateljima mjeri se broj radnika koji su aktivno odlučili napraviti svoj profil na portalu EURES i izravno iskoristiti samoposlužnu funkciju portala ili koji su pristali da se podaci iz njihovih profila koji su dostupni na nacionalnim portalima ili u drugim informacijskim sustavima objave u skladu s člankom 17. stavcima 1. i 3. Uredbe (EU) 2016/589. Brojem tako stvorenih aktivnih profila pokazuje se prikladnost portala EURES kao alata za usklađivanje ponude i potražnje/posredovanje pri zapošljavanju te kolika je potražnja pojedinačnih radnika za EURES-ovim uslugama podrške.
               
            
                  —
               
               
                  
                     Indikativni izvor glavnih podataka: Europski koordinacijski ured.
               
            
                  —
               
               
                  
                     Dimenzija uspješnosti: komunikacija, suradnja i širenje.
               
            
                  —
               
               
                  
                     Razdoblje prikupljanja podataka: dvaput godišnje.
               
            10.   Poslodavci registrirani na portalu EURES
      
      
                  —
               
               
                  
                     Mjerenje: tim pokazateljem mjeri se broj poslodavaca koji upotrebljavaju samoposlužnu funkciju portala EURES. Njime se pokazuje ona potražnja na tržištu rada koja se može ispuniti s pomoću mobilnosti radnika unutar EU-a te zadovoljstvo korisnika funkcionalnostima i informacijama na portalu EURES.
               
            
                  —
               
               
                  
                     Indikativni izvor glavnih podataka: Europski koordinacijski ured.
               
            
                  —
               
               
                  
                     Dimenzija uspješnosti: komunikacija, suradnja i širenje.
               
            
                  —
               
               
                  
                     Razdoblje prikupljanja podataka: dvaput godišnje.
               
            11.   Zadovoljstvo korisnika funkcionalnostima i informacijama na portalu EURES
      
      
                  —
               
               
                  
                     Mjerenje: tim pokazateljem mjeri se zadovoljstvo korisnika, odnosno radnika i poslodavaca u različitim fazama upotrebe portala EURES.
               
            
                  —
               
               
                  
                     Indikativni izvor glavnih podataka: Europski koordinacijski ured.
               
            
                  —
               
               
                  
                     Dimenzija uspješnosti: komunikacija, suradnja i širenje/zadovoljstvo korisnika.
               
            
                  —
               
               
                  
                     Razdoblje prikupljanja podataka: jedanput godišnje.